Ian Thorpe

context: L'ascens d'Ian continuà en viatjar a Kuala Lumpur al setembre per disputar els Jocs de la Commonwealth. La primera prova que disputà fou la dels 200 m lliures, on aconseguí l'or amb un temps d'1'46"70 min, una centèsima per sota del rècord mundial de l'italià Giorgio Lamberti. Participà amb Klim, Kowalski i Matt Dunn en els relleus 4x200 estil lliure trencant el record mundial establert per l'Equip Unificat en els Jocs Olímpics de Barcelona per 9 centèsimes de segon.[34] La ratxa d'Ian acabà en establir un nou rècord personal de 50"21 segons en els 100 m estil lliure, on només va poder ser quart. Posteriorment s'adjudicà la quarta medalla d'or en els 400 metres estil lliure amb un altre rècord personal de 3'44"35 min, 0.55 s més lent que la marca de Kieren Perkins de 1994[7][8][35][36]
qas: answers: text: setembre
question: Quan va viatjar Ian a Kuala Lumpur?

answers: text: Jocs de la Commonwealth
question: Com es deien els Jocs va disputar Ian a Kuala Lumpur?

answers: text: 200 m lliures
question: Quina fou la primera prova que disputa Ian?

answers: text: Klim, Kowalski i Matt Dunn
question: Amb qui va participar Ian en els relleus 4x200 estil lliure?

context: Quan Thorpe superà el rècord olímpic dels 200 m a les eliminatòries el matí següent,[65] el seu principal rival l'holandès Pieter van den Hoogenband declarà "No estic pensant realment en l'or. Només vull una medalla i estar present al podi". Malgrat les declaracions l'holandès rebaixà en poc més d'un segon la seva marca personal en la seva semifinal, superant el rècord de Thorpe per només 16 centèsimes (1'45"35 min). Thorpe qualificà només 2 centèsimes més lent i es trobà sota gran pressió per guanyar l'or l'endemà després dels dos ors aconseguits la primera nit.[66]
qas: answers: text: Pieter van den Hoogenband
question: Qui era el principal rival de Thorpe?

answers: text: al podi
question: On volia estar present Pieter van den Hoogenband?

answers: text: la seva marca personal
question: Què va rebaixar Pieter van den Hoogenband en la seva semifinal?

answers: text: sota gran pressió
question: Com es trobava Thorpe per guanyar l'or l'endemà?

context: Thorpe és especialment popular a Àsia, sobretot al Japó. Fou identificat l'any 2000 per TV Asahi com el nedador que s'adjudicaria més triomfs en el proper Campionat Mundial de Natació del 2001, que s'havia de disputar a Fukuoka, destacant-se la seva capacitat d'atracció mediàtica i publicitària. L'australià visità el Japó abans dels Campionats promocionant una sèrie de televisió sobre el mateix Campionat.[2][144][152][153] L'any 2002, durant una cerimònia en record a les víctimes dels atacs terroristes de l'11 de setembre, fou nomenat per la Comissió de Turisme Australiana com ambaixador turístic al Japó. Aquesta campanya incloïa una trobada amb Junichiro Koizumi, Primer ministre del Japó, a fi de promocionar el turisme japonès a Austràlia.[154][155][156] L'any 2005 la companyia japonesa Yakult tragué una beguda energètica al mercat batejada com a 'Thorpedo' prestant Thorpe la imatge a la botella.[157]
qas: answers: text: Fukuoka
question: On s'havia de disputar el Campionat Mundial de Natació del 2001?

answers: text: ambaixador turístic al Japó
question: Com va ser nomenat Thorpe per la Comissió de Turisme Australiana?

answers: text: Junichiro Koizumi
question: Qui era el Primer ministre del Japó?

answers: text: una beguda energètica
question: Què era Thorpedo?

context: Després de la celebració del Campionat Pan Pacific Ian Thorpe anuncià la ruptura amb Frost per passar a entrenar amb un dels seus assistents, Tracey Menzies, sense experiència internacional. Thorpe admeté que hi havia tensió entre tots dos, però assegurà que la separació mantenia un caire amistós: "He decidit que, o feia aquest canvi, o anunciava la retirada".[95] Amb el canvi d'entrenador, Thorpe buscava millorar la seva habilitat en els sprints. Abandonà els 800 metres lliures sent el campió regnant i posseïdor del rècord, encara que els seus temps en 200 i 400 metres empitjoraren durant la primera etapa d'entrenaments amb Menzies.[96]
qas: answers: text: Després de la celebració del Campionat Pan Pacific
question: Quan va anunciar Ian Thorpe la ruptura amb Frost?

answers: text: Tracey Menzies
question: Amb qui va passar Thorpe a entrenar?

answers: text: els sprints
question: Què buscava millorar Thorpe amb el canvi d'entrenador?

answers: text: 200 i 400 metres
question: Quins temps Thorpe va empitjorar durant la primera etapa amb Menzies?

answers: text: 800 metres lliures
question: En quin estil posseïa Thorpe el rècord?

context: El Campionat Pan Pacific començà menys d'un mes després a Yokohama, amb l'especulació de la premsa sobre la situació personal entre Thorpe i Frost. Thorpe inicià la seva participació amb una victòria sobre Hackett en els 400 m lliures amb un temps relativament mediocre, a 5 segons de la marca mundial. Poc després, els dos nedadors declararen que havien decidit conservar energia per participar en millors condicions en els 4x100 lliures que es disputava la mateixa nit. Austràlia s'endugué la victòria, amb Thorpe superant Jason Lezak en els darrers 50 metres.[90]
qas: answers: text: Yokohama
question: On començà el Campionat Pan Pacific?

answers: text: la situació personal entre Thorpe i Frost
question: Què especulava la premsa?

answers: text: la mateixa nit
question: Quan es disputaven els 4x100 lliures?

answers: text: Hackett
question: A qui va guanyar Thorpe en els 400 m lliures?

answers: text: relativament mediocre
question: Com va ser el temps que va aconseguir Thorpe en els 400 m lliures?

context: La primera gran competició on Thorpe participà sent entrenat per Menzies fou el Campionat Australià disputat a Sydney el mes de març. El nedador no baté cap rècord mundial, acabant els relleus 4x200 metres estil lliure a més de dos segons del seu millor temps. Malgrat haver superat Hackett en ambdues carreres per revalidar els seus títols,[97] admeté estar "molt decebut" amb les seves actuacions. Thorpe trobà consol imposant un nou rècord de la Commonwealth en els 200 metres combinats, fixant la marca en 2'00"11 min, la cinquena més ràpida de l'any.[98] Les crítiques cap a Thorpe s'incrementaren quan es retirà del Duel a la Piscina, repte entre nedadors nord-americans i australians, per un problema mèdic, malgrat haver creuat l'oceà amb causes comercials i de caritat.[99][100]
qas: answers: text: Campionat Australià
question: Què es disputà a Sydney el mes de març?

answers: text: Hackett
question: A qui va superar Thorpe en ambdues carreres?

answers: text: imposant un nou rècord de la Commonwealth en els 200 metres combinats
question: Com trobà consol Thorpe?

answers: text: per un problema mèdic
question: Per què es va retirar Thorpe del Duel a la Piscina?

answers: text: Sydney
question: On es va disputar el Campionat Australià?